דזמונד ביין

דזמונד מייקל ביין (באנגלית: Desmond Michael Bane; נולד ב-25 ביוני 1998) הוא כדורסלן אמריקאי, המשחק בקבוצת ממפיס גריזליס בליגת ה-NBA, בעמדת הקלע.

== ראשית חייו ==
בשנים הראשונות לחייו עבר מקומות מגורים בתכיפות גבוהה, יחד עם אימו מאריסה ואחותו. בגיל שנתיים החל לגור עם הסבא-רבא והסבתא-רבתא שלו, שגידלו אותו בריצ'מונד, אינדיאנה, במהלך שנות ילדותו.<ref name="jimenez"></ref> בגיל 13 גילה כי אביו, אטיינו אקיקו, מתגורר בניגריה. כילד חווה הצלחה ספורטיבית בעיקר בענף הבייסבול, אם כי נמשך יותר לכדורסל.<ref name="davison"></ref> הוא התמקד במשחק הבייסבול עד כיתה ח', כשהסבא-רבא שלו מאמן את קבוצתו, ולצד זאת שיחק גם בפוטבול ובכדורגל.<ref name="jimenez" />

== קריירת משחק בתיכון ==
ביין שיחק כדורסל בבית הספר התיכון הקתולי סטון , בית ספר פרטי קטן בריצ'מונד, אינדיאנה. בשנתו האחרונה בתיכון ניפק את השורה הסטטיסטית הטובה ביותר בין השחקנים במדינה, כשרשם ממוצעים של 30 נקודות, 11.5 ריבאונדים, 6.1 אסיסטים ו-3.2 חסימות למשחק. בניצחון של קבוצתו על תיכון לינקולן, קבע שיא של קבוצת התיכון לנקודות ולשלשות במשחק, כשקלע 62 נקודות ותשע שלשות.<ref name="jimenez2"></ref> במהלך ארבע שנותיו בתיכון קלע סך של 1,991 נקודות, ועקף בכך את השיא שבו החזיק וודי אוסטין, "מר כדורסל של אינדיאנה" משנת 1988, למספר הנקודות הגבוה ביותר בליגת התיכונים במחוז ויין. כמו כן זכה במדי התיכון בתואר השחקן המצטיין בטורניר Wettig Memorial. בשנתו האחרונה בתיכון קיבל לראשונה הצעה מקבוצת הדרג הראשון של ליגת המכללות NCAA, כשקיבל פנייה מאוניברסיטת פורמן בדרום קרוליינה. ב-12 במאי 2016 התחייב ביין לקבוצת TCU Horned Frogs של האוניברסיטה הנוצרית של טקסס.<ref name="jimenez3"></ref> אתרי הכדורסל המרכזיים העוסקים בדירוג כישרונות, 247Sports, ESPN ו-Rivals, לא דירגו אותו לפני כניסתו לליגת המכללות.<ref name="davison" />

== קריירת משחק במכללות ==
ביין במדי TCU, שנת 2020
בשנתו הראשונה במכללת TCU קלע 16 נקודות, כולל שלוש קליעות עונשין כשנשארו שתי שניות על השעון, במשחק שבו ניצחה קבוצתו את קנזס ג'ייהוקס המדורגת ראשונה, בתוצאה 82-82, ברבע הגמר של טורניר פיליפס 66 ביג 12. כמו כן סייע לקבוצתו לנצח בטורניר NIT, כשהוא קולע תשע נקודות במשחק הגמר מול ג'ורג'יה טק. בשנתו הראשונה רשם בסך הכול ממוצעים של 7.1 נקודות ו-2.9 ריבאונדים, כשב-13 משחקים הוא פותח בחמישייה. בשנתו השנייה, רשם ביין ממוצעים של 12.5 נקודות ו-4.1 ריבאונדים למשחק, כשאחוז הקליעה שלוש משלוש - 47.2% - הוא הגבוה ביותר בביג 12. בשנתו השלישית נבחר לחמישיית האול ביג 12 השנייה. הוא רשם שיא קריירה במכללות של 34 נקודות במשחק העונה הסדירה של קבוצתו מול טקסס לונגהורנס, וקלע 30 נקודות מול נברסקה קורנהאסקרס בסיבוב השני של ה-NIT. בעונתו זו הוביל את קבוצתו בנקודות עם 15.2 למשחק, לצד 5.7 ריבואנדים ו-42.5% מהשלוש. בסיום העונה, נרשם לדראפט ה-NBA אך לבסוף החליט למשוך את שמו ולחזור ל-TCU.<ref></ref> בשנתו הרביעית, נבחר לחמישיית האול ביג 12 הראשונה, ורשם ממוצעים של 16.6 נקודות לצד 6.3 ריבאונדים. כמו כן הוביל שוב את הליגה באחוזים לשלוש, עם 44.2% דיוק. ב-20 במרץ 2020 נבחר לשחקן השבוע של הביג 12 לאחר שקלע 23 נקודות בניצחונה המפתיע של קבוצתו מול המדורגת שנייה בליגה, ביילור.<ref></ref>

== קריירה מקצוענית ==
=== ממפיס גריזליס (2020 - היום) ===
בדראפט 2020 ב-NBA נבחר ביין בבחירה 30, האחרונה בסיבוב הראשון, על ידי בוסטון סלטיקס. בכך הפך לשחקן הראשון שמגיע ל-NBA ממכללת TCU ונבחר בבחירה הראשונה, מאז 1995 (אז נבחר קורט תומאס בבחירה העשירית בידי מיאמי היט).<ref></ref> לאחר בחירתו בדראפט, הועבר על ידי בוסטון בטרייד לממפיס גריזליס, טרייד שעירב שלוש קבוצות (בוסטון, ממפיס ופורטלנד), ובו עבר גם מריו הזוניה מפורטלנד לממפיס, כשפורטלנד מקבלת את הסנטר אנס קנטר מבוסטון ובוסטון מקבלת שתי בחירות סיבוב ראשון ששייכות לממפיס.<ref></ref> ב-26 בנובמבר 2020, הכריזה ממפיס שהיא מחתימה את ביין לחוזה רב-שנתי.<ref></ref>

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ממפיס	|| 68 || 17 || 22.3 || 0.469 || 0.432 || 0.816 || 3.1 || 1.7 || 0.6 || 0.2 || 9.2
|- style="background-color: #EFEFEF;"		
| 	|| ממפיס	|| 76 || 76 || 29.8 || 0.461 || 0.436 || 0.903 || 4.4 || 2.7 || 1.2 || 0.4 || 18.2
|-		
| 	|| ממפיס	|| 58 || 58 || 31.7 || 0.479 || 0.408 || 0.883 || 5.0 || 4.4 || 1.0 || 0.4 || 21.5
|- style="background-color:#80BFFF; font-weight:bold;"		
| קריירה || 		|| 202 || 151 || 27.9 || 0.469 || 0.425 || 0.883 || 4.1 || 2.9 || 0.9 || 0.3 || 16.1
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| ממפיס	|| 5 || 0 || 19.8 || 0.579 || 0.500 || 0.000 || 3.4 || 2.0 || 0.8 || 0.4 || 5.6
|- style="background-color: #EFEFEF;"		
| 	|| ממפיס	|| 12 || 12 || 35.7 || 0.478 || 0.489 || 0.857 || 3.8 || 2.2 || 0.9 || 0.8 || 18.8
|-		
| 	|| ממפיס	|| 6 || 6 || 38.5 || 0.422 || 0.320 || 0.931 || 6.0 || 3.2 || 0.5 || 0.0 || 23.5
|- style="background-color:#80BFFF; font-weight:bold;"		
| קריירה || 		|| 23 || 18 || 33.0 || 0.463 || 0.433 || 0.891 || 4.3 || 2.4 || 0.8 || 0.5 || 17.1
|}

== קישורים חיצוניים ==

*[https://gofrogs.com/sports/mens-basketball/roster/desmond-bane/6000 ביוגרפיה], באתר TCU Horned Frogs 
*[https://www.usab.com/basketball/players/mens/b/bane-desmond.aspx ביוגרפיה], באתר USA Basketball 

== הערות שוליים ==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אינדיאנה: כדורסלנים
קטגוריה:כדורסלני האוניברסיטה הנוצרית של טקסס
קטגוריה:בחירות דראפט של בוסטון סלטיקס
קטגוריה:כדורסלני ממפיס גריזליס
קטגוריה:אמריקאים שנולדו ב-1998